b'\n_START_ARTICLE_\nJukka Salmela (n\xc3\xa4yttelij\xc3\xa4)\n_START_PARAGRAPH_\nJukka Salmela (1960 Muurame \xe2\x80\x93 23. elokuuta 2014 Jyv\xc3\xa4skyl\xc3\xa4) oli suomalainen n\xc3\xa4yttelij\xc3\xa4. H\xc3\xa4n n\xc3\xa4ytteli teatterissa ja televisiossa. Salmela tuli tunnetuksi televisiosarjasta Pirunpelto. Salmelan rooli Pirunpellossa oli sorayritt\xc3\xa4j\xc3\xa4 Sulo K. Rastas. Hahmo oli mukana sarjassa sen alusta loppuun saakka._NEWLINE_Jukka Salmela n\xc3\xa4ytteli televisiossa my\xc3\xb6s mm. sarjoissa Kylm\xc3\xa4n kosketus ja Hovim\xc3\xa4ki. Teatterikiinnityksi\xc3\xa4 h\xc3\xa4nell\xc3\xa4 oli mm. Tampereella Teatteri 2000:een ja Kokkolan kaupunginteatteriin. Keski-Suomessa Salmela n\xc3\xa4ytteli mm. R\xc3\xa4nssin Kievarin kes\xc3\xa4teatterissa, J+J teatterissa, Aploodi- ja Himos-teatterissa. \xc3\x84\xc3\xa4nekosken teatteriin h\xc3\xa4n ohjasi vuonna 2014 Onnenloukun. H\xc3\xa4n kuoli elokuussa 2014 Jyv\xc3\xa4skyl\xc3\xa4ss\xc3\xa4 Keski-Suomen keskussairaalassa vaikeaan sairauteen.'